मुंबई। कॉमेडी सीरीज 'तारक मेहता का उल्टा चश्मा' में टप्पू का किरदार निभाने वाले भव्य गांधी को राज अनाडकट रिप्लेस करने वाले हैं। एक इंग्लिश न्यूजपेपर ने यह जानकारी दी है। वहीं, शो के क्रिएटर ने बताया कि पहले भव्य को ही कन्वेंस किया जा रहा था, लेकिन बात नहीं बनी तो राज को साइन किया गया। राज को टप्पू के बर्थडे पर इंट्रोड्यूस किया जाएगा। ये एपिसोड अगले हफ्ते टेलीकास्ट होगा। गौरतलब है कि टप्पू सीरियल में जेठालाल (दिलीप जोशी) और दया भाभी (दिशा वाकाणी) का बेटा है। कुछ समय पहले ही भव्य ने सीरियल के प्रोड्यूसर पर यह आरोप लगाया था कि उन्हें स्क्रीन पर ज्यादा स्पेस नहीं दिया जा रहा है। इसलिए 8 साल बाद भव्य ने शो छोड़ने का फैसला किया है। फिलहाल, ये एक गुजराती फिल्म की शूटिंग में व्यस्त हैं।
hin_Deva